Styremøte – September 2023

Foreldrerådet – Berg Skole

(org.nr. 924 301 686)

**Tidspunkt:** Mandag 25. september 2023, kl 19:00  
**Sted:** Personalrom Berg skole  
**Tilstede:**

* Styremedlemmer:
  + Silje Moen (nestleder)
  + Sindre Saksæther (kasserer)
  + Bjørn Bye (sekretær)
  + lselin E. Hågensen (styremedlem 1)
  + Emilie Sirland Lind (styremedlem 2)
  + Anders Omberg (styremedlem 3)
* Varamedlemmer:
  + Anne B. Kristiansen (varamedlem)
  + Inger Lise Lyng (varamedlem)
* Andre:
  + Ann Helen Lillestrand - Rektor

# informasjon fra rektor

* Første trinn gjennomførte bli kjent samtale 25. september
* Foreldremøter for trinnene vil være ferdig før høstferien
* Leksehjelp er godt i gang for 4. til 5. trinn
  + Jobber med noen regler: Man er på leksehjelp for å gjøre lekser eller lese
* Idrettsdag er gjennomført
* Første elevrådsmøte er gjennomført
* Åpent bibliotek gjennomføres etter høstferien (planlegger et forsøk med Minecraft-rom)
* Trivselsledere er i gang
* Bli med dansen ble gjennomført 22. september
* Femte trinn har 25. september vært på Gørrtjærn sammen med Høgskolen i Østfold
  + Det er generelt utfordrende å ha tilgang til nok lærere med livredningsprøve
* Svømmeopplæring gjennomføres nå
  + Skolen har fått lærere til å ta kurs for å kunne ta opplæring som svømmelærer
* Femte trinn har gjennomført nasjonale prøve – resultater foreligger ikke
* Tredje trinn har nasjonale kartleggingsprøver i lesing og regning etter høstferien
* Utviklingssamtaler gjennomføres etter høstferien
  + Rektor tar opp viktigheten av at samtalene bidrar til en følelse av trygt skolemiljø.
  + Det blir nevnt at en tidligere forelder offentlig har ytret misnøye ved gjennomføringen av utviklingssamtaler.
  + FAU har ikke mottatt noen tilbakemeldinger om uønskede opplevelser knyttet til utviklingssamtaler.
* Rektor kommenterer synkende elevtall
  + Mulig årsak kan være liten tilgang på rimelige familieboliger
  + Forventet 26 elever i førsteklasse 2024/25
  + Kommunen skal bestille rapport om skolestruktur – rektor vil informere FAU straks rektor eventuelt mottar informasjon om mandat/bestilling
  + FAU må være forberedt på å tale hjemmenes sak tidlig i politiske prosesser knyttet til endring av skolestruktur
* Informasjon fra FAU representanter til rektor om enkelte tilbakemeldinger som er mottatt vedrørende tilfeller av opplevd dårlig samarbeid/kommunikasjon mellom barn/foreldre og lærere. Rektor er delvis kjent med tilfellene og vil følge opp videre.

# Representasjon i samarbeidsutvalg

* Samarbeidsutvalget (SU) 28. september ble utsatt pga. nødvendig avklaring av politisk representasjon etter kommunevalg
* Innkalling til møte i samarbeidsutvalget planlegges sendt med 14 dagers varsel når politiske utvalg er nedsatt
* Påfølgende møte i samarbeidsutvalget er planlagt 23. november kl 14:15
* Hovedutvalg for undervisning, oppvekst og kultur (HUOK) gjennomfører møter ca annenhver måned.
* Møtetidspunkt og sakspapirer publiseres i kommunens utvalgskalender
* FAU gir eventuelle innspill til den politisk behandling i utvalget gjennom samarbeidsutvalget.
* Berg FAU er pt. ikke medlem av kommunalt foreldreutvalg (KFU)
* Tidligere styrer i Berg FAU har oppfattet at KFU i for stor grad har blitt benyttet til å fremme enkelte særinteresser
* Behandlingen av de aktuelle saker som begrunnet vurderingen ovenfor er avsluttet, og styret vil vurdere å gjennoppta samarbeidet med KFU

# Status for valg av ny styreleder

* Rektor har gitt innspill til valgkomiteen om at Eirik Skog har indikert villighet til å påta seg styreledervervet.
* Sekretær i Berg FAU innkaller til gjennomføring av ekstraordinært årsmøte på dato for neste styremøte dersom valgkomiteen bekrefter kandidaturet i forkant.

# Informasjon fra møte med foreldrekontakter

* Rektor og Iselin er fornøyd med gjennomføringen av FK-møtet, og har også fått gode tilbakemeldinger.
* Det er utarbeidet en god presentasjon som benyttes som utgangspunkt.
* I møtet brukes også et påstandsspill for å stimulere til samtale og diskusjon om skole/hjem-samarbeidet.
* Rektor kommenterte at FK-møtet senere år bør begynne kl 18, og komprimeres.
* Rektor har for 2023/24 valgt å ikke opprette Facebook gruppe for foreldrekontakter.
  + Rektor er imidlertid ikke fornøyd med respons på epost og det vurderes andre kommunikasjonskanaler (herunder muligheter i Visma-app)

# Informasjon om høstdugnad

Rektor er godt fornøyd med gjennomføringen av høstdugnad og berømmer dugnadsviljen til foreldrene ved Berg. Kasserer vil motta faktura for pizza på høstdugnad.

# Informasjon om julemarked

Julemarked arrangeres 7. desember fra kl 17:00 – underholdning fra kl 17:30.

# Økonomi

* I henhold til regnskapet skal det være ca NOK 130 000 på bankkonto + ca NOK 4000 i kontanter.
* Største ordinære utgiftspost er diskoteket – NOK 11 000.
* 17. mai arrangementet ser ut til å ha genert overskudd med ca NOK 4 000 + ca NOK 3 000 som er fakturert men ikke betalt.

Basert på tidligere år og planlagte aktiviteter Q4 2023 antar kasserer at resultatet for 2023 vil bli negativt med ca NOK 15 000.

Det er enighet i FAU om at rådet totalt sett ikke har som formål å generere overskudd, men at det kontinuerlig må vurderes tiltak for å sikre at balanse over tid.

Administrator rettigheter til VIPPS må overføres til kasserer.

# Årshjul 2023/24

Styret godkjente forslaget til oppdatert Årshjul (med rettelse av skrivefeil i overskriften).

Sekretær vil publisere årshjulet på skolens nettsted.

# Møteplan 2023/24

Styret fastsatte neste møtetidspunkt til 6. november kl. 19:00.

Styret besluttet videre at det skal gjennomføres ordinære møter i januar, mars og juni, samt årsmøte i april.

Forslag til møteplan ble godkjent med tilføyelse om at samtlige møtetidspunkt i 2024 er tentative, og må fastsettes endelig nærmere aktuell dato.

# Eventuelt

SAK 10.01 Nasjonal satsning knyttet til skolebøker

Berg skole har mottatt ca NOK 50 000 øremerket til fysiske læremidler

Første og andre trinn har mottatt fysiske bøker

SAK 10.02 Skoleveien fra Isebakke

Det ble tatt opp bekymringer knyttet til trygg skolevei for barn som bor på Isebakke. Det ble særlig fremhevet farlige situasjonen knyttet til at barn kommer ned fra Sørlifjellet til Isebakkeveien og krysser denne mellom Veng og Kiwi. FAU bemerket at trafikkavviklingen ved Sørlifeltet i seg selv kanskje kan være grunnlag for søknad om skoleskyss pga farlig skolevei

FAU ønsker at skolevei fra Isebakke spesielt, og skoleveiundersøkelsen gjennomført av Viken fylkeskommune i 2022 generelt, tas opp i Samarbeidsutvalget.

SAK 10.03 Oppstart 17. mai komitee

Anders vil ta kontakt med foreldrekontakter og etablere en 17. mai komitee nå.

\* \* \*

Berg, 25. september 2023